ΓΡΑΠΤΗ ΕΡΩΤΗΣΗ E-0051/01

υποβολή: Joaquim Miranda (GUE/NGL) προς την Επιτροπή

(22 Ιανουαρίου 2001)

Θέμα: Αξιολόγηση του αντίκτυπου στο περιβάλλον της κατασκευής ενός αυτοκινητοδρόμου στην Αρούκα (Πορτογαλία)

Προβλέπεται να δημοσιευθεί σύντομα, πρόσκληση για την εκδήλωση ενδιαφέροντος όσον αφορά την κατασκευή τμήματος αυτοκινητοδρόμου σύνδεσης μεταξύ Φέϊρα/IC2/Αρούκα στην περιοχή Αβέϊρο της Πορτογαλίας.

Πρόκειται για σημαντικό έργο οδοποιίας. Η πορτογαλική κυβέρνησηπέβαλε, ή πρόκειται ναποβάλει, αίτηση για την από κοινού με την Επιτροπή χρηματοδότηση του σχεδίου.

Ωστόσο, η διαδρομή του αυτοκινητόδρομου, ειδικότερα ένα τμήμα μήκους περίπου δύο χιλιομέτρων δίπλα στην κοιλάδα του ποταμού Άρντα, έχει προκαλέσει μεγάλες αντιδράσεις εκ μέρους και διαφόρων τοπικών οργανώσεων, δεδομένου ότι θα επηρεάσει αρνητικά το περιβάλλον και το τοπίο.

Παράλληλα, μια αξιολόγηση των συνεπειών στο περιβάλλον που ήδη πραγματοποιήθηκε καταδεικνύει ότι το τμήμα του αυτοκινητόδρομου που προβλέπεται να διέλθει παράλληλα με τον ποταμό Άρντα, θα επιβαρύνει σημαντικά το περιβάλλον.

Παρά το γεγονός αυτό, οι αρχές όχι μόνο επιμένουν στην κατασκευή αυτού του τμήματος του αυτοκινητοδρόμου αλλά βρήκαν και τον τρόπο να παρακάμψουν έτσι την σχετική εθνική και κοινοτική νομοθεσία που καθιστάποχρεωτική την κατάρτιση μελετών ως προς τον αντίκτυπο στο περιβάλλον: έτσι μόνον εξηγείται η ιδέα εκπόνησης ενός ξεχωριστού σχεδίου με 29,9 χιλιομέτρων (περιλαμβανομένου και του εν λόγω αμφισβητούμενου τμήματος) τη στιγμή κατά την οποία το σχέδιο αυτό ήδη προβλέπεται ως τμήμα ενός αυτοκινητόδρομου συνολικού μήκους 30 χιλιομέτρων.

Έχονταςπόψη τα προαναφερθέντα, η Επιτροπή:

1. Γνωρίζει ή όχι αυτή την κατάσταση και έχει ή δεν έχει λάβει αίτηση για τη χρηματοδότηση του εν λόγω σχεδίου;

2. Πώς σκοπεύει να αντιδράσει εν όψει του περιβαλλοντικού αντίκτυπου της κατασκευής του εν λόγω τμήματος του αυτοκινητοδρόμου; Σκοπεύει άραγε να καθυποτάξει τη χρηματοδότηση αυτού του σχεδίου στον σεβασμό των σχετικών μελετών για τον αντίκτυπο στο περιβάλλον; Παραδέχεται άραγε ότι γίνεται προσπάθεια κατάτμησης των εν λόγω σχεδίων προκειμένου να αποτραπεί το ενδεχόμενο να ληφθούνπόψη οι προαναφερθείσες μελέτες;

Απάντηση της κ. Wallstrm εξ ονόματος της Επιτροπής

(7 Μαρτίου 2001)

Το σχέδιο κατασκευής της οδού Feira/IC2/Arouca είναι το αντικείμενο μήνυσης πουποβλήθηκε στην Επιτροπή" η μήνυση αυτή βρίσκεταιπό εξέταση. Αν εξακριβωθεί παράβαση της κοινοτικής νομοθεσίας, η Επιτροπή δε θα παραλείψει να βγάλει συμπεράσματα για μελλοντική κοινοτική χρηματοδότηση.

Ωστόσο, σύμφωνα με τις πληροφορίες των πορτογαλικών αρχών, το σχέδιο σ'αυτό το στάδιο δεν έχειποβληθεί στην Επιτροπή ούτε για συγχρηματοδότηση από διαρθρωτικά ταμεία ούτε από ταμεία συνοχής.

Μια πρώτη ανάλυση δείχνει ότι το σχέδιο αφορά οδό δύο λωρίδων και αναφέρεται στο σημείο 10 δ) του παραρτήματος ΙΙ της οδηγίας 85/337/ΕΚ του Συμβουλίου της 27ης Ιουνίου 1985 σχετικά με την εκτίμηση των επιπτώσεων ορισμένων δημόσιων και ιδιωτικών έργων στο περιβάλλον(1), όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997(2). Η πραγματοποίηση εκτίμησης επιπτώσεων σύμφωνα με τους όρους της εν λόγω οδηγίας είναι στη διακριτική εξουσία των κρατών μελών.

Αυτό ωστόσο δε σημαίνει ότι τα κράτη μέλη έχουν απόλυτη διακριτική εξουσία, αφού αυτή περιορίζεται από το άρθρο 2 της προαναφερθείσας οδηγίας. Πράγματι τα κράτη μέλη πρέπει να ορίσουν τις απαραίτητες διατάξεις πριν από οποιαδήποτε χορήγηση άδειας, ώστε τα σχέδια που θα μπορούσαν να έχουν σημαντικές επιπτώσεις στο περιβάλλον ναποβληθούν σε διαδικασία αίτησης χορήγησης άδειας και σε εκτίμηση των επιπτώσεων.

Στο πλαίσιο της προανεφερθείσας εξέτασης η Επιτροπή, αν κριθεί απαραίτητο, θα ζητήσει από τις πορτογαλικές αρχές περαιτέρω πληροφορίες για την εκτέλεση της εκτίμησης των επιπτώσεων του εν λόγω σχεδίου.

(1) ΕΕ L 175 της 5.7.1985.

(2) ΕΕ L 73 της 14.3.1997.